Nolikuma 6.pielikums

ATKLĀTA KONKURSA
“Liftu un pacēlāju tehniskā apkope un avārijas apkalpošana 
Jelgavas valstspilsētas pašvaldības izglītības iestādēs”
Identifikācijas Nr. JVP 2026/109/AK

LĪGUMA PROJEKTS 
Par liftu un pacēlāju tehnisko apkopi un avārijas apkalpošanu

			                        		Dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums

Jelgavas valstspilsētas pašvaldības iestāde „Jelgavas izglītības pārvalde”, reģistrācijas Nr.90000074738, juridiskā adrese: Svētes iela 22, Jelgava, LV – 3001 (turpmāk – Pasūtītājs), ko saskaņā ar iestādes nolikumu pārstāv vadītāja Gunta Auza, no vienas puses, un
___ “_____” reģistrācijas Nr……, juridiskā adrese: …., …., LV-…. (turpmāk – Izpildītājs), ko saskaņā ar …. …….. pārstāv ____ ______ no otras puses, abi kopā tekstā turpmāk saukti – Puses, 
saskaņā ar atklāta konkursa „Liftu un pacēlāju tehniskā apkope un avārijas apkalpošana Jelgavas valstspilsētas pašvaldības izglītības iestādēs”, identifikācijas Nr. JVP 2026/109/AK (turpmāk – Konkurss) rezultātiem un Izpildītāja iesniegto piedāvājumu Konkursam (turpmāk – Piedāvājums), noslēdz šādu līgumu (turpmāk – Līgums):

1. Līguma priekšmets un darbības laiks
1.1. Izpildītājs saskaņā ar tehnisko specifikāciju (1.pielikums), finanšu piedāvājumu (2. pielikums) un ar tehnisko piedāvājumu (3.pielikums), ar saviem materiāliem, instrumentiem, mēraparātiem, diagnostikas iekārtām, likumīgi izmantojamām programmatūrām un kvalificētu personālu Jelgavas valstspilsētas pašvaldības izglītības iestāžu (visi kopā turpmāk – Iestāde) ēkās  (turpmāk – Objekts) veic pasažieru liftu, vertikālo cēlējplatformu, kāpņu pacēlāju, zema pacēluma platformu un kravas pacēlāja plānveida tehnisko apkopi, darbības uzraudzību, dispečerizāciju un abpusējās saziņas nodrošināšanu, ja tā attiecināma, avārijas apkalpošanu, iekārtā iesprostoto personu atbrīvošanu un evakuāciju, bojājumu diagnostiku, iekārtas drošu apturēšanu, sagatavošanu kārtējām tehniskajām pārbaudēm un dalību tajās, pakalpojuma dokumentēšanu (turpmāk  – Pakalpojums). 
1.2.  Līgums stājas spēkā no pēdējā pievienotā droša elektroniskā paraksta un tā laika zīmoga datuma un ir spēkā 12 mēnešus vai līdz dienai, kad ir sasniegta Līguma 2.1.punktā norādītā līgumcena atkarībā no tā, kurš no minētajiem nosacījumiem iestājas pirmais.
1.3. Puses atsevišķi vienojoties ir tiesīgas pagarināt līguma termiņu vēl uz 12 mēnešiem, ja nav sasniegta Līguma 2.1.punktā noteiktā līgumcena.

2. Līgumcena un norēķinu kārtība
2.1.  Līgumcena bez PVN ir 20 000,00 EUR (divdesmit tūkstoši euro). PVN tiek rēķināts saskaņā ar normatīvajiem aktiem.
2.2. Par vienā mēnesī faktiski sniegto Pakalpojuma apjomu, saskaņā ar pakalpojuma pieņemšanas-nodošanas aktu (5.pielikums), Iestāde samaksā Izpildītājam uz tā norādīto norēķinu kontu 10 (desmit) darba dienu laikā pēc Izpildītāja e-rēķina saņemšanas dienas. 
2.3. Pēc darba pieņemšanas–nodošanas akta parakstīšanas Izpildītājs iesniedz strukturētu elektronisko rēķinu, nosūtot to uz Iestādes oficiālo elektronisko adresi saskaņā ar 4.pielikumu. E-rēķinā Izpildītājs norāda Maksātājs – Jelgavas valstspilsētas pašvaldības iestāde "Jelgavas izglītības pārvalde”, reģ.Nr.90000074738. E-rēķina pamatojuma vai piezīmju laukā obligāti jānorāda Pasūtītāja līguma numurs, pakalpojuma saņēmēja – iestādes nosaukums, Pakalpojuma sniegšanas periodu. Rēķins tiek uzskatīts par saņemtu nākamajā darba dienā no tā nosūtīšanas dienas.
2.4. Līgumcenā ir iekļautas izmaksas, kas saistītas ar Pakalpojuma pilnīgu un kvalitatīvu izpildi, tajā skaitā izmaksas, kas saistītas ar nodokļiem un nodevām un piesaistīto speciālistu pakalpojumiem. Līgumcenā nav iekļautas rezerves daļas un maināmie elementi. To nomaiņa tiek veikta pēc atsevišķas saskaņošanas ar Iestādi.
2.5. Līgumcena paliek nemainīga Līguma darbības laikā un nav pakļauta izmaksu pieaugumam.
2.6. Pakalpojums tiek uzskatīts par izpildītu pēc abpusēji parakstīta pieņemšanas-nodošanas akta.

3. Pušu saistības. Garantija.
3.1. Izpildītājs (saskaņā ar tehnisko specifikāciju):
3.1.1. piecu darbdienu laikā pēc Līguma stāšanās spēkā ar Iestādi vienojas par iekārtu pārņemšanas un plānveida apkopes grafiku norādītajā periodiskumā (tehniskās specifikācijas 1.pielikums);
3.1.2.  ne vēlāk kā 15 darbdienu laikā pēc konkrētās iekārtas pārņemšanas Izpildītājs veic sākotnējo apskati un iesniedz Pasūtītājam un Iestādei iekārtas sākotnējā stāvokļa aktu;
3.1.3. Pakalpojumu sniedz saskaņā ar Latvijas Republikas normatīvajiem aktiem, tai skaitā normatīvajiem aktiem par bīstamo iekārtu reģistrāciju un tehnisko uzraudzību, iekārtu ražotāju un uzstādītāju lietošanas un tehniskās apkopes dokumentāciju, piemērojamiem standartiem, darba aizsardzības un ugunsdrošības prasībām;
3.1.4. Iekārtām, uz kurām attiecas Ministru kabineta 2020. gada 17. novembra noteikumi Nr. 679 “Liftu un vertikālo cēlējplatformu drošības un tehniskās uzraudzības noteikumi”, Pakalpojumu sniedz, ievērojot minētos noteikumus, likumu “Par bīstamo iekārtu tehnisko uzraudzību” un Ministru kabineta 2025. gada 8. aprīļa noteikumus Nr. 214 “Bīstamo iekārtu reģistra un tehniskās uzraudzības noteikumi”, ciktāl tie attiecināmi;
3.1.5. ievēro Iestādes dotos norādījumus;
3.1.6. neveic darbības, kas tieši vai netieši var radīt zaudējumus Iestādei;
3.1.7. par Pakalpojuma faktisku izpildi reizi mēnesī Iestādei iesniedz Pakalpojuma pieņemšanas-nodošanas aktu un uz oficiālo e-adresi nosūta e-rēķinu;
3.1.8. maksā Iestādei līgumsodu 0,1% (viena desmitā daļa procenta) apmērā no Līgumcenas par katru nokavēto Pakalpojuma sniegšanas dienu, bet ne vairāk kā 10% (desmit procenti) no Līgumcenas, kā arī atlīdzina visus tādējādi Iestādei radītos zaudējumus un izdevumus, kas radušies, piesaistot citu Pakalpojuma izpildītāju. Iestādei ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsoda summa;
3.1.9. atbild par plānveida tehniskās apkopes, diagnostikas, dispečerizācijas, avārijas apkalpošanas, pasažieru atbrīvošanas un dokumentēšanas savlaicīgu, pilnīgu un kvalitatīvu izpildi;
3.1.10. atlīdzina Iestādei nodarītos zaudējumus, ja nav ievērojis Pakalpojuma sniegšanas kvalitāti un par saviem līdzekļiem novērš sniegtā Pakalpojuma neatbilstību Iestādes noteiktā termiņā, kas nav ilgāks par trīs darba dienām. Neatbilstības, kas saistītas ar pasažieru drošību, avārijas sakaru darbību vai iekārtas nepamatotu atstāšanu ekspluatācijā, Izpildītājs novērš nekavējoties.
3.2. Pasūtītājs:
3.2.1. ir tiesīgs mainīt un/vai papildināt Objektu sarakstu un Pakalpojuma sniegšanas biežumu. Jaunas iekārtas pievienošana vai apkopes periodiskuma palielināšana pieļaujama tikai Pusēm rakstiski vienojoties; 
3.2.2. veic samaksu par kvalitatīvi sniegtu Pakalpojumu Līgumā noteiktajā termiņā un kārtībā;
3.2.3. ir tiesīgs kontrolēt Līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu;
3.2.4.   maksā Izpildītājam līgumsodu 0,1 % (viena desmitā daļa procenta) apmērā no laikā nesamaksātās summas par katru nokavēto maksājuma dienu, bet ne vairāk kā 10% (desmit procenti) no nesamaksātās summas, kā arī atlīdzina visus tādējādi Izpildītājam nodarītos zaudējumus, ja Pasūtītājs savas vainas dēļ neveic samaksu par faktiski sniegto Pakalpojumu Līgumā noteiktajā termiņā.
3.3. Puses ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarītās darbības vai bezdarbības rezultātā.
3.4.  Izpildītāja sniegtajam Pakalpojumam radušos defektus Izpildītājs novērš vismaz 3 darbdienu laikā. 



4. Līguma grozījumi, tā darbības izbeigšana
4.1. Puses ir tiesīgas izdarīt grozījumus Līguma noteikumos, ievērojot Publisko iepirkumu likuma 61.panta prasības, kā arī izbeigt Līguma darbību, par to rakstiski vienojoties.
4.2. Pasūtītājam ir tiesības vienpusēji atkāpties no Līguma, par to rakstiski informējot Izpildītāju 3 (trīs) darba dienas iepriekš, ja Izpildītājs:
4.2.1. kļūst maksātnespējīgs, bankrotē, tā darbība tiek izbeigta vai pārtraukta;
4.2.2. Izpildītājs būtiski vai atkārtoti neizpilda tehniskās specifikācijas prasības un nenovērš pārkāpumu Izpildītāja rakstiskajā brīdinājumā noteiktajā termiņā, nenovērš konstatētās neatbilstības Pakalpojuma sniegšanā;
4.2.3. Izpildītājs sešu mēnešu laikā vismaz divas reizes nav ievērojis tehniskajā specifikācijā noteikto pasažieru atbrīvošanas vai avārijas reaģēšanas termiņu; 
4.2.4.  nepilda citas  ar Līgumu uzņemtas saistības. 
4.3.  Pasūtītājam ir tiesības vienpusēji lauzt Līgumu, ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas Līguma organizācijas dalībvalsts noteiktās sankcijas. 
4.4. Pasūtītājam ir tiesības vienpusēji izbeigt Līgumu ja konstatēts, ka Līguma izpildē tiek izmantotas Krievijas Federācijas un Baltkrievijas Republikas izcelsmes preces un pakalpojumi.
4.5. Ja Līgums tiek izbeigts kādā no Līguma 4.2.2. līdz 4.2.4.punktā norādītajiem gadījumiem, Izpildītājs ne tikai atlīdzina Pasūtītājam visus zaudējumus, bet arī maksā Pasūtītājam līgumsodu 10% (desmit) procentu apmērā no Līgumcenas Pasūtītāja noteiktajā termiņā.
4.6. Izbeidzot Līgumu, Pasūtītājs samaksā tikai par līdz Līguma izbeigšanas dienai faktiski un kvalitatīvi sniegto un pieņemto Pakalpojumu. Izpildītājs ne vēlāk kā triju darbdienu laikā nodod Iestādei visu Līguma izpildes laikā aktualizēto dokumentāciju, žurnālus, atskaites, piekļuves informāciju un citus Iestādei piederošus materiālus.

5. Izpildītāja personāls un apakšuzņēmēji
5.1.  Piegādes izpildei Izpildītājs iesaista Izpildītāja piedāvājumā norādītos apakšuzņēmējus. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem.    
5.2. Izpildītājs Līguma izpildē iesaistītos apakšuzņēmējus, uz kuru iespējām Konkursā izraudzītais pretendents balstījies, lai apliecinātu savas kvalifikācijas atbilstību noteiktajām prasībām, ir tiesīgs nomainīt tikai ar Pasūtītāja rakstveida piekrišanu, ievērojot Publisko iepirkumu likuma 62.panta nosacījumus.
5.3. Izpildītājam vismaz  piecas darbdienas iepriekš rakstveida jāsaskaņo apakšuzņēmēju nomaiņa vai jaunu apakšuzņēmēju iesaistīšana ar Pasūtītāju.
5.4. Izpildītājs ir atbildīgs par apakšuzņēmēju veikto Līguma daļu.

6.   Strīdu izskatīšanas kārtība
6.1. Strīdi, kas Pusēm radušies Līguma darbības laikā, tiek risināti pārrunu ceļā. Ja vienošanās netiek panākta 30 dienu laikā, strīdu izskata Latvijas Republikas vispārējās jurisdikcijas tiesā.

7.  Nepārvarama vara
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
7.2. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, stāšanās spēkā.
7.3.  Pusei, kas atsaucas uz nepārvaramas varas vai ārkārtēja rakstura apstākļu darbību, ja tas iespējams, ne vēlāk kā 3 (trīs) darbdienu laikā par šādiem apstākļiem rakstiski jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno kompetentas institūcijas izsniegta izziņa, kas satur ārkārtējo apstākļu darbības apstiprinājumu un to raksturojumu. 
7.4. Nesavlaicīga paziņojuma gadījumā Puse netiek atbrīvota no Līguma saistību izpildes, ja vien tam par iemeslu nav bijuši paši nepārvaramas varas apstākļi.
7.5. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma laušanu.

8. Citi noteikumi
8.1. Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus. 
8.2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, atbilstoši Eiropas Parlamenta un Padomes 2016. gada 27. aprīļa Regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), Fizisko personu datu apstrādes likumam un citiem piemērojamiem Latvijas Republikas un ES normatīvajiem aktiem personas datu aizsardzības jomā.
8.3. Jautājumos, kas nav atrunāti Līgumā, Pusēm ir saistoša tehniskā dokumentācija, tehniskais piedāvājums, LR normatīvie akti.
8.4. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
8.5. Pasūtītāja pārstāvis Līguma izpildes laikā ir __ ____ tālr. 630…, e-pasta adrese ....@izglitiba.jelgava.lv. 
8.6. Izpildītāja pārstāvis Līguma izpildes laikā ir ___ _______, tālr. …, e-pasta adrese …..
8.7. Izpildītāja pārstāvis ir atbildīgs par Līguma izpildi un e-rēķinu iesniegšanu.
8.8. Rekvizītu maiņas gadījumā Puses rakstiski par to paziņo otrai Pusei  5 (piecu) darbdienu laikā no izmaiņu iestāšanās dienas.
8.9. Līgums sagatavots un parakstīts elektroniska dokumenta veidā, katra Puse Līgumu glabā savā lietvedībā elektroniskā dokumenta formā. 

Pielikumā:
1. Tehniskā specifikācija uz ____ lpp. (1.pielikums);  
2. Finanšu piedāvājums uz ___ lpp. (2.pielikums);  
3. Tehniskais piedāvājums uz ____lpp. (3.pielikums);
4. Iestāžu atbildīgo personu saraksts, kontaktinformācija /e-adrese/ uz __.lpp. (4.pielikums).
5. Pakalpojuma pieņemšanas-nodošanas akta veidlapa uz 1 lpp. (5.pielikums).


Pasūtītājs:						Izpildītājs:
JVPI „Jelgavas izglītības pārvalde”			…  “…”
Reģ.Nr. 90000074738					Reģ. Nr…..
Adrese: Svētes iela 22, Jelgava			Adrese: .. iela .., .., LV-…
[bookmark: _Hlk114050714]Banka: A/S „SEB banka”				Banka: A/S „….”
Konta Nr. LV07UNLA0008014130203		Konta Nr. ….

G. Auza *						V. Uzvārds *


a


5.pielikums
2026.gada __.augusta līgumam Nr.___
Par liftu un pacēlāju tehnisko apkopi un avārijas apkalpošanu



PAKALPOJUMA NODOŠANAS - PIEŅEMŠANAS AKTS

Dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums



Jelgavas valstspilsētas pašvaldības izglītības iestāde “______”, juridiskā adrese  _____ iela __, Jelgava, LV-3001 (turpmāk – Iestāde), ko saskaņā ar iestādes nolikumu pārstāv  ____ _______ un
SIA “______”, juridiskā adrese  _____ iela __, ____, LV-____ (turpmāk – Izpildītājs), ko saskaņā ar  ______ ____ ___ pārstāv ___ ______ ,

pamatojoties uz 2026.gada __.______ līguma Nr.___ Par liftu un pacēlāju tehnisko apkopi un avārijas apkalpošanu 2.2.punktu, paraksta šo Pakalpojuma pieņemšanas-nodošanas aktu par to, ka Izpildītājs objektā ______ ielā, __, Jelgavā, ir:
1. _____ _____ ______;
2. _________________;
3. _________________. 

Parakstot šo aktu Pasūtītājs apliecina, ka pieņem  Izpildītāja sniegto Pakalpojumu.


Akts sagatavots un parakstīts elektroniska dokumenta veidā.
	IESTĀDE
JVPII “______________”


Vārds Uzvārds /elektroniskais paraksts/
	IZPILDĪTĀJS
SIA “_______________”


Vārds Uzvārds /elektroniskais paraksts/





* DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

